Mestské kultúrne stredisko

Ul. Gorkého 1, 066 01 Humenné
Správca majetku Mesta Humenné 

vyhlasuje podľa ust. § 281 až 288  Obchodného zákonníka 

obchodnú verejnú súťaž 

 na podávanie návrhov  na  uzatvorenie zmluvy o nájme nebytového priestoru s týmito podmienkami: 

Adresa: Mestské kultúrne stredisko, Ul. Gorkého 1, 066 01 Humenné. 

Charakteristika
Nebytový priestor (NP) – vyčlenená časť vestibulu na prízemí budovy Mestského kultúrneho strediska o výmere maximálne 15 m2, zapísanej na LV č. 9461, k. ú. Humenné. Presná výmera predmetu nájmu bude špecifikovaná v nájomnej zmluve podľa priestorových požiadaviek víťazného uchádzača (najviac však 15 m2), pričom celková platná cena sa vypočíta ako súčin reálnej výmery a ponúknutej jednotkovej ceny za 1 m2. Priestor je vyznačený v pôdoryse (Príloha č. 1 - Vstupný foyer MsKS). Ide o otvorený priestor určený na umiestnenie predajného pultu/stánku. 
Účel nájmu
Výlučne: predaj popcornu balených chladených a nechladených nápojov a drobného občerstvenia, s vylúčením prípravy teplých pokrmov. 
Nie je povolené: ● surová výroba, praženie a pukanie kukurice priamo v priestore prevádzky (vyžaduje sa už predpripravený, hotový produkt na následný ohrev/servis),

     ● fritovanie, grilovanie, pečenie, praženie a príprava teplej kuchyne,



     ● predaj alkoholu bez písomného súhlasu MsKS, 


 
     ● predaj tabakových výrobkov, 



     ● činnosť narúšajúca kultúrny charakter zariadenia.

Doba nájmu
Nájom sa uzatvára na dobu neurčitú s výpovednou lehotou 1 mesiac, ak nebude v zmluve dohodnuté inak. 
Minimálna výška nájomného NP
39 €/m2/rok bez DPH v súlade so Zásadami hospodárenia a nakladania s majetkom Mesta Humenné z 08. 11. 2023 v platnom znení. Služby spojené s užívaním (energie, voda a pod.) budú účtované samostatne. 
Ceny sú uvedené bez DPH, Mestské kultúrne stredisko je platiteľom DPH a účtuje ceny zdanené daňou z pridanej hodnoty.
Kritérium hodnotenia
Jediným kritériom hodnotenia je najvyššia ponúknutá cena za m2/rok. Hodnotené budú iba návrhy uchádzačov, ktorí splnili všetky podmienky obchodnej verejnej súťaže vrátane preukázania bezdlžnosti. Víťazom sa stane uchádzač, ktorý ponúkne najvyššiu cenu a splní všetky podmienky súťaže. Vyhlasovateľ si vyhradzuje právo neuzatvoriť zmluvu s uchádzačom, ktorý napriek najvyššej ponuke nesplní všetky podmienky súťaže alebo neposkytne požadovanú súčinnosť pri uzatvorení zmluvy. V prípade rovnosti ponúk rozhodne žreb. 
Víťaz súťaže je povinný pred začatím prevádzky zabezpečiť všetky potrebné povolenia a súhlasy príslušných orgánov štátnej správy vrátane rozhodnutia RÚVZ, registrácie prevádzky, školenia HACCP a zdravotných preukazov zamestnancov. Lehota na predloženie uvedených povolení a súhlasov je 60 dní od podpisu zmluvy. 
Nájomca nesie plnú zodpovednosť za prevádzku a bezpečnosť predávaných potravín.
Súťažný návrh musí obsahovať aj potvrdenie o úhrade zábezpeky na účet vyhlasovateľa súťaže vo výške päťmesačného minimálneho nájmu, podľa vyhlásených podmienok súťaže s označením OVS – NP. Neúspešným súťažiacim bude zábezpeka vrátená po vyhodnotení súťaže. Víťaznému súťažiacemu bude zábezpeka započítaná pri tvorbe depozitu nájomného pri podpise nájomnej zmluvy.
Bankové spojenie: VÚB Humenné a.s.
IBAN: SK89 0200 0000 0022 5088 2957
VS/Poznámka pre prijímateľa: uviesť variabilný symbol zábezpeky (napr. „9012026“, resp. poznámku pre prijímateľa (napr. „Zábezpeka OVS NP MsKS Vstupný foyer“)
PODMIENKY OBCHODNEJ VEREJNEJ SÚŤAŽE:

Uchádzač je povinný predložiť stručný opis doterajších skúseností s prevádzkovaním predaja občerstvenia alebo obdobnej gastronomickej činnosti vrátane uvedenia prevádzok alebo obdobných činností, ktoré vykonáva alebo vykonával.

Účelom predloženia opisu je preukázanie pripravenosti uchádzača zabezpečiť riadne plnenie účelu nájmu podľa podmienok tejto obchodnej verejnej súťaže. 

Uchádzač je povinný predložiť potvrdenie daňového úradu o neexistencii daňových nedoplatkov (nie staršie ako 3 mesiace), potvrdenie Sociálnej poisťovne o neexistencii nedoplatkov na poistnom (nie staršie ako 3 mesiace), potvrdenie príslušných zdravotných poisťovní o neexistencii nedoplatkov, resp. čestné vyhlásenie uchádzača, že nemá evidované žiadne nedoplatky voči zdravotným poisťovniam, a potvrdenie / čestné vyhlásenie, že uchádzač nemá žiadne záväzky po lehote splatnosti voči Mestu Humenné.

Nesplnenie ktorejkoľvek z týchto podmienok alebo nepredloženie požadovaných potvrdení o bezdlžnosti bude dôvodom na okamžité vyradenie uchádzača z ďalšieho hodnotenia. 

Súťažiaci môžu doručiť svoje písomné návrhy na uzatvorenie nájomnej zmluvy v uzatvorenej obálke s označením OBCHODNÁ VEREJNÁ SÚŤAŽ NA OBSADENIE NEBYTOVÉHO PRIESTORU, Mestské kultúrne stredisko, Ul. Gorkého 1, Humenné  – NEOTVÁRAŤ najneskôr do 28. 08. 2026 do  12:00 hod. do podateľne Mestského úradu Humenné, ul. Kukorelliho 1501/34,  066 28  Humenné. 
Vzor súťažného návrhu zmluvy je možné získať  na:

Mestskom úrade v Humennom č.d. 312, tel. 057/7863213
internetovej stránke mesta www. humenne.sk  v  sekcii podnikateľ (Obchodné verejné súťaže)

v Mestskom kultúrnom stredisku, na sekretariáte riaditeľa, č. dverí 4, tel. 057/7882131

Návrh nájomnej zmluvy musí obsahovať :                        

meno/názov a adresu uchádzača,

jeho identifikačné  údaje, IČO alebo rodné číslo

účel nájmu

ponúkanú cenu za m2/rok

návrh nájomnej zmluvy musí byť uchádzačom podpísaný 

stručný opis doterajších skúseností s prevádzkovaním predaja občerstvenia alebo obdobnej gastronomickej

činnosti 

Pozn.: Ponúkaná cena  nesmie byť nižšia ako je uvedená minimálna cena za nájom nebytového priestoru  za m2/rok podľa druhu využitia priestoru. 
Uvedené minimálne ceny za nájom nebytových priestorov sú bez služieb. Služby spojené s užívaním ( energie, voda a pod. ) podľa spotreby sú účtované osobitne, hradí ich nájomca. 

Víťaz súťaže je povinný uhradiť prvú splátku vo výške trojmesačného nájomného vrátane zálohových platieb za služby do 15 dní od podpisu zmluvy. Neuhradenie je dôvodom na odstúpenie od zmluvy.
Mestské kultúrne stredisko si ako vyhlasovateľ v súlade s § 281 až § 288 Obchodného zákonníka výslovne vyhradzuje právo kedykoľvek pred uzatvorením zmluvy zrušiť vyhlásenú obchodnú verejnú súťaž, zmeniť, upraviť alebo doplniť jej podmienky, ako aj odmietnuť všetky predložené návrhy a nevybrať žiadneho uchádzača, a to aj bez udania dôvodu. Účastníci súťaže nemajú v takom prípade nárok na náhradu nákladov spojených s účasťou v súťaži ani na akékoľvek odškodnenie. 
Technické informácie o voľnom nebytovom priestore Vám budú poskytnuté v Mestskom kultúrnom stredisku, sekretariát riaditeľa, tel. 057/7882131.
OBHLIADKOVÝ DEŇ je možné dohodnúť v Mestskom kultúrnom stredisku, č.d. 4, tel. 057/7882131.


Mgr. Peter Zubaľ
riaditeľ MsKS

